তথ্যবিবরণী নম্বর : ৪৯৬৪

**মিলেনিয়াম যুগের তরুণ-তরুণীদের সৃজনশীল কাজ করার প্ল্যাটফর্ম তৈরি** **করে দিতে হবে**

 **-- বিদ্যুৎ প্রতিমন্ত্রী**

ঢাকা, ৪ পৌষ (১৯ ডিসেম্বর) :

 বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, মিলেনিয়াম যুগের তরুণ-তরুণীদের সৃজনশীল কাজ করার প্ল্যাটফর্ম তৈরি করে দিতে হবে। তারা খুবই মেধাবী। সাংস্কৃতিক কার্যক্রমে নতুন প্রজন্মকে সম্পৃক্ত করতে পারলে তাঁদের মনন ও চিন্তার জগৎ আরো সৃজনশীল ও অসাম্প্রদায়িক হবে।

 প্রতিমন্ত্রী আজ সন্ধ্যায় ঢাকায় অফিসার্স ক্লাবে জাতির পিতা বঙ্গবন্ধু শেখ মুজিবুর রহমানকে নিবেদিত ‘মিউজিক অফ বেঙ্গল’ এর প্রথম অডিও এ্যালবাম ‘মহাকবি’র মোড়ক উন্মোচন অনুষ্ঠানে প্রধান অতিথির বক্তব্যে এসব কথা বলেন।

 নসরুল হামিদ বলেন, হাজার বছরের সাংস্কৃতিক ঐতিহ্য, মুক্তিযুদ্ধ, বঙ্গবন্ধুর আত্মত্যাগ ও দেশপ্রেম বার বার নতুন প্রজন্মের কাছে নিয়ে আসতে হবে। তা কবিতা, নাটক, গান বা অন্য যে কোন মাধ্যমেই হতে পারে। ‘মহাকবি’ শীর্ষক এই এ্যালবামের মাধ্যমে বঙ্গবন্ধুকে স্মরণ করার প্রচেষ্টাকে সাধুবাদ জানিয়ে প্রতিমন্ত্রী বলেন, এ ধরনের সৃষ্টিশীল কার্যক্রমে বিদ্যুৎ, জ্বালানি ও খনিজ সম্পদ মন্ত্রণালয় ভবিষ্যতেও সহযোগিতা করবে।

 ‘মিউজিক অফ বেঙ্গল’ এর চেয়ারম্যান কামাল আহমেদের সভাপতিত্বে অনুষ্ঠানে অন্যান্যের মাঝে বাংলাদেশ পেট্টোলিয়াম কর্পোরেশনের চেয়ারম্যান মোঃ আবু বকর সিদ্দীক, একুশে পদকপ্রাপ্ত বিশিষ্ট সংগীত পরিচালক শেখ সাদী খান ও স্বাধীনতা পদকপ্রাপ্ত বিশিষ্ট রবীন্দ্র গবেষক ও শিল্পী রেজওয়ানা চৌধুরী বন্যা বক্তব্য রাখেন।

#

আসলাম/সাহেলা/সঞ্জীব/সেলিম/২০২০/২২৩০ ঘণ্টা

তথ্যবিবরণী নম্বর : ৪৯৬৩

**উৎপাদনশীলতা বাড়াতে উচ্চফলনশীল জাত ও প্রযুক্তি দ্রুত মাঠ পর্যায়ে নিতে হবে**

 **-- কৃষিমন্ত্রী**

ঢাকা, ৪ পৌষ (১৯ ডিসেম্বর) :

 কৃষিমন্ত্রী ড. মোঃ আব্দুর রাজ্জাক বলেছেন, দেশে চাষযোগ্য জমি হ্রাস, জনসংখ্যা বৃদ্ধি ও জলবায়ু পরিবর্তনের চ্যালেঞ্জ মোকাবিলা করে ভবিষ্যতে খাদ্য নিরাপত্তা নিশ্চিত করতে হলে ফসলের উচ্চফলনশীল জাত ও প্রযুক্তি দ্রুততার সাথে মাঠ পর্যায়ে কৃষকের কাছে পৌঁছে দিতে হবে। অনেক ফসলের উৎপাদনশীলতা স্থিতাবস্থায় রয়েছে। সেজন্য গবেষণা করে খুবই উচ্চফলনশীল জাত উদ্ভাবন করতে হবে। ইতোমধ্যে ব্রি-৮৭, বিনা-১৬ সহ অনেকগুলো উচ্চফলনশীল জাত ও প্রযুক্তি উদ্ভাবন হয়েছে। কৃষি মন্ত্রণালয়ের সকল সংস্থা মিলে এসব জাত ও প্রযুক্তি দ্রুত কৃষকের কাছে নিয়ে যেতে পারলে ফসলের উৎপাদনশীলতা বাড়বে।

 মন্ত্রী আজ ঢাকায় বাংলাদেশ কৃষি অর্থনীতিবিদ সমিতি আয়োজিত ‘অষ্টম পঞ্চবার্ষিকী পরিকল্পনা: নিরাপদ খাদ্য ও পুষ্টি নিরাপত্তা বিষয়ে চূড়ান্ত খসড়ার ওপর পর্যালোচনা’ শীর্ষক ওয়েবিনারে প্রধান অতিথির বক্তব্যে এসব কথা বলেন।

 কৃষিমন্ত্রী বলেন, জিডিপিতে কৃষির অবদান ক্রমশ কমলেও বাংলাদেশের অর্থনীতিতে কৃষির গুরুত্ব অপরিসীম। কৃষির এই গুরুত্ব সবসময়ই থাকবে-দু’টি কারণে। একটি হচ্ছে দেশের মানুষের খাদ্য নিরাপত্তা নিশ্চিত করা ও অন্যটি হচ্ছে শিল্পের কাঁচামালের যোগান এই কৃষি থেকে আসে। অষ্টম পঞ্চবার্ষিকী পরিকল্পনায় প্রবৃদ্ধির যে লক্ষ্যমাত্রা রয়েছে তা অর্জন করতে হলে কৃষিকে আরো বেশি দায়িত্ব নিতে হবে; কৃষিকে আরো সফল করতে হবে।

 ওয়েবিনারে বিশেষ অতিথি ছিলেন তথ্য ও যোগাযোগ প্রতিমন্ত্রী জুনাইদ আহমেদ পলক। বাংলাদেশ কৃষি অর্থনীতিবিদ সমিতির সভাপতি ও প্রধানমন্ত্রীর কার্যালয়ের সাবেক জ্যেষ্ঠ সচিব সাজ্জাদুল হাসানের সভাপতিত্বে সমিতির মহাসচিব অধ্যাপক ড. মোহাম্মদ মিজানুল হক কাজল, জ্যেষ্ঠ সহসভাপতি শুভঙ্কর সাহা প্রমুখ বক্তব্য রাখেন।

#

কামরুল/সাহেলা/সঞ্জীব/সেলিম/২০২০/২১৫০ ঘণ্টা

তথ্যবিবরণী নম্বর : ৪৯৬২

**এফইআরবি’র উদ্যোগে ‘স্বাধীনতা ৫০ বছর ও বিদ্যুতের অগ্রাযাত্রা’ শীর্ষক ওয়েবিনার অনুষ্ঠিত**

ঢাকা, ৪ পৌষ (১৯ ডিসেম্বর) :

 আজ ঢাকায় ফোরাম ফর এনার্জি রিপোর্টার্স বাংলাদেশের উদ্যোগে ‘স্বাধীনতা ৫০ বছর ও বিদ্যুতের অগ্রযাত্রা’ শীর্ষক ওয়েবিনার অনুষ্ঠিত হয়েছে। অনুষ্ঠানে প্রধানমন্ত্রীর বিদ্যুৎ, জ্বালানি ও খনিজ সম্পদ বিষয়ক উপদেষ্টা ড. তৌফিক-ই-ইলাহী চৌধুরী বীর বিক্রম প্রধান অতিথি এবং বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বিশেষ অতিথি হিসেবে উপস্থিত ছিলেন। মূল প্রবন্ধ উপস্থাপন করেন পাওয়ার সেলের মহাপরিচালক মোহাম্মদ হোসাইন।

 প্রধান অতিথির বক্তব্যে প্রধানমন্ত্রীর বিদ্যুৎ, জ্বালানি ও খনিজ সম্পদ বিষয়ক উপদেষ্টা ড. তৌফিক-ই-ইলাহী চৌধুরী বলেন, প্রধানমন্ত্রী শেখ হাসিনার সাহসী নেতৃত্বে বাংলাদেশ বিদ্যুৎ ও জ্বালানি খাতে দৃশ্যমান সাফল্য পেয়েছে। বেসরকারি বিদ্যুৎ উৎপাদনকারী প্রতিষ্ঠান ও বিশেষ আইনের নেপথ্যের কারণ উল্লেখ করে তিনি বলেন, নিজেদের মেধা ব্যবহার করে দেশ ও জাতির জন্য কাজ করতে হবে। বিদ্যুতের উৎপাদন একটি মানসম্পন্ন অবস্থায় এসেছে। এখন সঞ্চালন ও বিতরণ ব্যবস্থার দিকে নজর দেয়ার সময় এসেছে। তৃতীয়ত জ্বালানি দক্ষতা, জ্বালানি সংরক্ষণ ও দায়িত্বশীল ব্যবহারের দিকে গুরুত্ব দিতে হবে। প্রসঙ্গক্রমে তিনি আরো বলেন, সংরক্ষণ ব্যবস্থা আবিষ্কৃত না হওয়া পর্যন্ত বাংলাদেশে নবায়ণযোগ্য জ্বালানির প্রসার কাঙ্ক্ষিত পর্যায়ে যাবে না।

 বিশেষ অতিথির বক্তব্যে বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, বঙ্গবন্ধুর স্বপ্নের সোনার বাংলা গড়ার মূল চালিকাশক্তি বিদ্যুৎ ও জ্বালানি। গ্রামীণ এলাকায় বিদ্যুতায়নের নির্দেশনা বঙ্গবন্ধুই দিয়েছিলেন। তাঁর প্রদর্শিত পথে এবং প্রধানমন্ত্রীর নেতৃত্বে বাংলাদেশ আজ শতভাগ বিদ্যুতায়নের দ্বারপ্রান্তে। শীঘ্রই গ্রিড এলাকায় শতভাগ বিদ্যুতায়ন উদ্‌যাপন করা হবে। মুজিবর্ষে অফগ্রিড এলাকায় শতভাগ বিদ্যুতায়ন হবে।

 ফোরাম ফর এনার্জি রিপোর্টার্স, বাংলাদেশের নির্বাহী পরিচালক শামীম জাহাঙ্গীরের সঞ্চালনায় অনুষ্ঠানে সভাপতিত্ব করেন সংগঠনের সভাপতি অরুণ কর্মকার।

#

আসলাম/সাহেলা/সঞ্জীব/সেলিম/২০২০/২১২০ ঘণ্টা

তথ্যবিবরণী নম্বর : ৪৯৬১

**জয়পুরহাট সদরে বাস-ট্রেন সংঘর্ষের ঘটনায় চার সদস্য বিশিষ্ট তদন্ত কমিটি গঠিত**

ঢাকা, ৪ পৌষ (১৯ ডিসেম্বর) :

 আজ জয়পুরহাট সদরের পাঁচবিবি এবং জয়পুরহাট সেকশনের ই ৮৪ নম্বর রেলগেটে বাস-ট্রেন সংঘর্ষের ঘটনায় বাংলাদেশ রেলওয়ের পক্ষ থেকে চার সদস্য বিশিষ্ট বিভাগীয় তদন্ত কমিটি গঠন করা হয়েছে।

 পাকশী বিভাগীয় রেলওয়ে পরিবহন কর্মকর্তা মোঃ নাসির উদ্দিনকে আহ্বায়ক করে এ কমিটি করা হয়েছে। কমিটির অন্য সদস্যরা হলেন পাকশী বিভাগীয় রেলওয়ে প্রকৌশলী-২ মোঃ আব্দুর রহিম, পাকশী বিভাগীয় যন্ত্র প্রকৌশলী লোকো আশিক কুমার মন্ডল এবং পাকশী বিভাগীয় চিকিৎসা কর্মকর্তা শাকিল আহমেদ। আগামী ৩ কর্মদিবসের মধ্যে এ কমিটি দুর্ঘটনা সম্পর্কিত তদন্ত প্রতিবেদন জমা দেবেন।

#

শরিফুল/সাহেলা/সঞ্জীব/রেজাউল/২০২০/২০৪০ ঘণ্টা

তথ্যববিরণী নম্বর : ৪৯৬০

**শেখ হাসিনা ক্ষমতায় থাকলে আগামী পাঁচ বছরেই দেশে দরিদ্রতার হার যুক্তরাষ্ট্রের নিচে আসবে**

 **---স্থানীয় সরকার মন্ত্রী**

শিবচর (মাদারীপুর), ৪ পৌষ (১৯ ডিসেম্বর) :

 প্রধানমন্ত্রী শেখ হাসিনা আর পাঁচ বছর ক্ষমতায় থাকলে দেশের দরিদ্রতার হার যুক্তরাষ্ট্রের চেয়েও কম হবে বলে জানিয়েছেন স্থানীয় সরকার মন্ত্রী মোঃ তাজুল ইসলাম।

 আজ মাদারীপুর জেলার শিবচর উপজেলার ৫০০ আসন বিশিষ্ট নুর-ই-আলম চৌধুরী অডিটোরিয়াম কাম মাল্টিপারপাস হলের উদ্বোধনী অনুষ্ঠানে প্রধান অতিথির বক্তব্যে মন্ত্রী এ কথা বলেন।

 মন্ত্রী বলেন, মার্কিন যুক্তরাষ্ট্রে দারিদ্র্যের হার ১০ শতাংশের বেশি। আর বাংলাদেশে ২০ শতাংশ। প্রধানমন্ত্রী শেখ হাসিনার আমলে দারিদ্র্য যেভাবে হ্রাস পেয়েছে, তার ফলে দেশের দরিদ্রতার হার ভবিষ্যতে যুক্তরাষ্ট্রের নিচে আসবে। বাংলাদেশ এতো অল্প সময়ের মধ্যে অভূতপূর্ব উন্নয়ন সাধিত হওয়ায় বিশ্বে আজ বিস্ময় সৃষ্টি হয়েছে বলেও উল্লেখ করেন তিনি।

 মোঃ তাজুল ইসলাম বলেন, পদ্মা সেতু চালু হওয়ার পর ঢাকার সাথে এই অঞ্চলের যোগাযোগ ব্যবস্থায় আমূল পরিবর্তন আসবে, পাল্টে যাবে এই এলাকায় উন্নয়নের চিত্র। ট্যুরিজম, অর্থনীতি এবং শিল্প কল-কারখানা যোগাযোগসহ সকল ক্ষেত্রে ব্যাপক উন্নয়ন সাধিত হবে জানিয়ে তিনি বলেন, পদ্মা সেতুর ফলে দেশের জিডিপি এক শতাংশ বৃদ্ধি পাবে আর দেশে দরিদ্রতার হার কমবে পাঁচ ভাগ।

 স্থানীয় সরকার মন্ত্রী আরো জানান, প্রধানমন্ত্রী শেখ হাসিনা সারাদেশে একশোটি অর্থনৈতিক জোন স্থাপনের উদ্যোগ নিয়েছেন এবং সেখানে প্রায় ত্রিশ লক্ষাধিক মানুষের কর্মসংস্থান তৈরি হবে।

 মন্ত্রী বলেন, পানি প্রবাহ ঠিক রাখা, নাব্যতা ফিরে আনা নদী খনন এবং চর কেটে গতিপথ তৈরি করাসহ জলবায়ুজনিত ক্ষতিরোধে পানি সম্পদ মন্ত্রণালয় থেকে ইতোমধ্যে ৩৮ টি প্রকল্প নেয়া হয়েছে। এসব প্রকল্প বাস্তবায়িত হলে পদ্মা, মেঘনা ও যমুনাসহ বিভিন্ন নদীর ভাঙনে অনেক ঘরবাড়ি, মসজিদ-মন্দির, স্কুল বিলীন হওয়া ঠেকানো সম্ভব হবে।

 তথ্যপ্রযুক্তি খাতে দেশ অনেক এগিয়েছে উল্লেখ করে মন্ত্রী বলেন, বাংলাদেশ বঙ্গবন্ধু স্যাটেলাইট-১ পাঠানোর পর সরকার এখন দ্বিতীয় স্যাটেলাইট পাঠানোর জন্য কাজ করছে। নতুন প্রজন্ম তথ্যপ্রযুক্তি শিক্ষায় শিক্ষিত হলে শিবচরের মতো দেশের যেকোন প্রত্যন্ত এলাকাতেও ঘরে বসে হাজার হাজার ডলার আয় করা সম্ভব।

 বীর মুক্তিযোদ্ধা, শিবচর উপজেলা চেয়ারম্যান আব্দুল লতিফ মোল্লার সভাপতিত্বে অনুষ্ঠানে বিশেষ অতিথি হিসেবে উপস্থিত ছিলেন চিফ হুইপ নুর-ই-আলম চৌধুরী। এ সময় স্থানীয় সরকার বিভাগের অতিরিক্ত সচিব মোঃ মেজবাহ উদ্দিন, স্থানীয় সরকার প্রকৌশল অধিদপ্তর-এলজিইডি'র প্রধান প্রকৌশলী মোঃ আব্দুর রশিদ খান, জনস্বাস্থ্য প্রকৌশল অধিদপ্তরের প্রধান প্রকৌশলী মোঃ সাইফুর রহমান উপস্থিত ছিলেন।

#

হায়দার/সাহেলা/সঞ্জীব/আব্বাস/২০২০/২০২২ ঘণ্টা

তথ্যববিরণী নম্বর : ৪৯৫৯

**প্রধানমন্ত্রীর ফুফাতো ভাই বাবলুর ইন্তেকালে তথ্যমন্ত্রীর শোক**

ঢাকা, ৪ পৌষ (১৯ ডিসেম্বর) :

 প্রধানমন্ত্রী শেখ হাসিনার ফুফাতো ভাই সাদেক হোসেন বাবলুর ইন্তেকালে গভীর শোক ও দুঃখ প্রকাশ করেছেন তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ।

 আজ রাজধানীতে নিজ বাসভবনে হৃদযন্ত্রের ক্রিয়া বন্ধ হয়ে ৬২ বছর বয়সে জাতির পিতা বঙ্গবন্ধু শেখ মুজিবুর রহমানের ছোট বোন শেখ খাদিজা হোসেন লিলি এবং এ টি এম সৈয়দ হোসেনের পুত্র সাদেক হোসেন বাবলুর ইন্তেকালের সংবাদে তথ্যমন্ত্রী প্রয়াতের বিদেহী আত্মার শান্তি কামনা করেন এবং শোকসন্তপ্ত পরিবারের প্রতি গভীর সমবেদনা জানান।

#

আকরাম/সাহেলা/সঞ্জীব/আব্বাস/২০২০/২০১০ ঘণ্টা

তথ্যবিবরণী নম্বর : ৪৯৫৮

**সায়মা ওয়াজেদের উদ্যোগেই আজ প্রতিবন্ধীরা অন্ধকার থেকে আলোতে**

 **-- তথ্যমন্ত্রী**

ঢাকা, ৪ পৌষ (১৯ ডিসেম্বর) :

 তথ্যমন্ত্রী ও আওয়ামী লীগের যুগ্ম সাধারণ সম্পাদক ড. হাছান মাহ্‌মুদ বলেছেন, 'আমাদের দেশে আগে প্রতিবন্ধীদের লুকিয়ে রাখা হতো। কিন্তু এখন বাবা-মা তাদের প্রতিবন্ধী সন্তানদের শিক্ষিত করে স্বাবলম্বী করার কথা ভাবেন। প্রধানমন্ত্রীর সুযোগ্য কন্যা সায়মা ওয়াজেদের বিশেষ উদ্যোগেই আজ প্রতিবন্ধীদের জন্য দেশে নানা কার্যক্রম গৃহীত হয়েছে। বিভিন্ন খাতে তারা ভাতা পাচ্ছেন, বিভিন্ন বিষয়ে পুরস্কার পাচ্ছেন, অন্ধকার থেকে আলোতে আসছেন।'

 আজ ঢাকার কৃষিবিদ ইনস্টিটিউশন বাংলাদেশ (কেআইবি) মিলনায়তনে কৃষি, প্রতিবন্ধিতা ও করোনা বিষয়ে বেসরকারি প্রতিষ্ঠান দ্য লেপ্রসি মিশন ইন্টারন্যাশনাল-বাংলাদেশ, ইকো কো-অপারেশন, নরেক এবং বাংলাদেশ কৃষক লীগ পরিচালিত দু'টি গবেষণার ফল উপস্থাপন ও কৃষি সাংবাদিকতায় সম্মাননা প্রদান অনুষ্ঠানে প্রধান অতিথির বক্তৃতায় তথ্যমন্ত্রী একথা বলেন।

 প্রতিবন্ধী কৃষকদের শারীরিক প্রতিবন্ধিতা জয় করে কৃষিতে অবদান রাখাকে অনুকরণীয় উল্লেখ করে ড. হাছান তাদের অভিনন্দন জানান এবং এ নিয়ে যারা সংবাদ করেছেন এবং যারা সাংবাদিকদেরকেও সম্মাননা দিয়েছেন তাদের সকলেকে সাধুবাদ জানান।

 তথ্যমন্ত্রী বলেন, গত পাঁচ দশকে জনসংখ্যা আড়াইগুণ হয়েছে আর প্রতি বছর ২ লাখ একর কৃষি জমি কমলেও কৃষি উৎপাদন বেড়েছে, যা বর্তমান সরকারের সময়োচিত পদক্ষেপ কারণেই সম্ভবপর হয়েছে। কৃষিজমি যাতে নষ্ট না হয় সেদিকে এবং নগরকৃষি এবং ছাদকৃষির ওপরও জোর দিতে হবে, বলেন তিনি।

 অনুষ্ঠানে বিশেষ অতিথি হিসেবে বাংলাদেশ কৃষক লীগের সভাপতি কৃষিবিদ সমীর চন্দ, সাধারণ সম্পাদক এ্যাড. উম্মে কুলসুম স্মৃতি এমপি, কৃষি সম্প্রসারণ অধিদপ্তরের মাঠ সেবা বিভাগের পরিচালক মাহফুজ হোসেন মৃধা, ইকো-কোঅপারেশন এর হেড অব প্রোগ্রামস্ মোঃ আবুল কালাম আজাদ এবং দি লেপ্রসি মিশনের কান্ট্রি ডিরেক্টর সলোমন সুমন হালদার বক্তব্য রাখেন।

 বক্তারা সম্প্রতি পরিচালিত গবেষণার বরাত দিয়ে জানান, দেশের ৮৬ শতাংশ জন শারীরিক ও কুষ্ঠ প্রতিবন্ধী মানুষ প্রত্যক্ষভাবে কৃষির সাথে জড়িত এবং করোনা মহামারি সময়ে দেশের ৮৮ শতাংশ প্রতিবন্ধী মানুষের আয় কমে গেছে ও পারিবারিক ব্যয় সংকোচনের জন্য এসময়কালে ২২ শতাংশ প্রতিবন্ধী মানুষ তাদের কন্যা সন্তানের বিয়ে দিয়েছেন। ‘বাংলাদেশে কৃষিতে প্রতিবন্ধী মানুষের ভূমিকা’ এবং ‘প্রতিবন্ধী মানুষের জীবন-জীবিকায় কোভিড-১৯ মহামারির প্রভাব’ সম্পর্কিত দুইটি পৃথক গবেষণায় এই তথ্য উঠে এসেছে, জানান তারা।

 কৃষিতে প্রতিবন্ধী মানুষের অবদানভিত্তিক সংবাদের জন্য দ্য লেপ্রসি মিশন ইন্টারন্যাশনাল-বাংলাদেশ এর পক্ষে সাংবাদিকের হাতে পুরস্কার তুলে দেন তথ্যমন্ত্রী।

 আমাদের সময় পত্রিকার এম এইচ রবিন, দেশ রূপান্তরের মোঃ আবদুল্লাহ আল মামুন, বাংলাদেশ প্রতিদিনের নিজামুল হক বিপুল, ভোরের কাগজের শেখ মাহতাব হোসেন, বিজয় বাংলাদেশ এর মীর খায়রুল আলম এবং ফ্রিল্যান্স সাংবাদিক রতন মালো সংবাদপত্র বিভাগে এবং চ্যানেল-২৪ এর হাসনাত রাব্বী, বাংলাদেশ টেলিভিশনের আফরিন জাহান, ডিবিসি টেলিভিশনের তাহসিনা সাদিক, যমুনা টেলিভিশনের রামিজ আহসান ও জিটিভি’র ফেরদৌস আরেফিন টেলিভিশন বিভাগে পুরস্কার অর্জন করেন।

#

আকরাম/নাইচ/সঞ্জীব/সেলিম/২০২০/১৯৪০ ঘণ্টা

তথ্যবিবরণী নম্বর : ৪৯৫৭

**৮১তমপ্রতিষ্ঠাবার্ষিকীতেবাংলাদেশবেতারকেমোবাইলঅ্যাপসেসংযুক্তকরলেনতথ্যমন্ত্রী**

ঢাকা, ৪ পৌষ(১৯ ডিসেম্বর) :

 বাংলাদেশবেতারের৮১তমপ্রতিষ্ঠাবার্ষিকীতে 'বাংলাদেশবেতার' অ্যাপসউদ্বোধনেরমধ্যদিয়ে১৯৩৯সালের১৬ডিসেম্বরযাত্রাশুরুকরাএইসংস্থাটিরসকলসম্প্রচারএখনসারাবিশ্বেমোবাইলেশোনাযাবারদিগন্তউন্মোচনকরেছেনতথ্যমন্ত্রীওআওয়ামীলীগেরযুগ্মসাধারণসম্পাদকড. হাছানমাহমুদ।

 আজ রাজধানীরআগারগাঁওয়েজাতীয়বেতারভবনেবাংলাদেশবেতারেরমহাপরিচালকহোসনেআরাতালুকদারেরসভাপতিত্বেএউপলক্ষেআয়োজিতঅনুষ্ঠানেবিশেষঅতিথিহিসেবেতথ্যপ্রতিমন্ত্রীডাঃমোঃ মুরাদহাসান, তথ্যসচিবখাজামিয়া, বাংলাদেশস্যাটেলাইটকোম্পানীলিমিটেডেরচেয়ারম্যানড. শাহজাহানমাহমুদসহবেতারেরসকলকর্মকর্তাওকলাকুশলীবৃন্দযোগদেন।প্রধানঅতিথিহিসেবেবক্তব্যেরপূর্বে 'বাংলাদেশবেতারঅ্যাপস' এবংবঙ্গবন্ধুস্যাটেলাইটেরমাধ্যমেবাংলাদেশবেতারচট্টগ্রামকেন্দ্রেরদেশব্যাপীসম্প্রচারউদ্বোধনকরেনতথ্যমন্ত্রী।

 মন্ত্রীএসময়বলেন, এখন 'সোশ্যালমিডিয়া'রযুগ, মোবাইলফোনেরব্যবহারঅনেকবেশি।মানুষআগেরমতোঘরে-বাইরেআলাদাকরেরেডিওশোনেনা।হাতেহাতেমোবাইল।মন্ত্রণালয়েরদায়িত্বদেয়ারপরচিন্তাকরেছিবেতারকেমোবাইলেরমধ্যেনিয়েযেতেহবে, নইলেবেতারকেআবারজনপ্রিয়করেতোলাকঠিনহবে।সেকারণেইমোবাইলঅ্যাপসেরমাধ্যমেযাতেবেতারেরঅনুষ্ঠানমালাশোনাযায়, সেজন্যবেতারকেঅনুরোধজানিয়েছিলাম।এখনঅ্যাপসেরকল্যাণেদেশেরছয়টিকেন্দ্রেরঅনুষ্ঠানসারাপৃথিবীরমানুষশুনতেপাচ্ছে।

 মন্ত্রীআরোবলেন, অ্যাপসকেপরিচিতকরতে প্রচারণা নিশ্চিতকরাজরুরি, কারণনিজনিজমোবাইলেডাউনলোডকরানাথাকলেতোশ্রোতাএইসুবিধাপাবেননা।সুতরাংএইঅ্যাপসগুলোকেপরিচিতকরতেগণমাধ্যমেবিজ্ঞাপনপ্রচারকরাজরুরি।

 মন্ত্রীবলেন, ইতিপূর্বেবেতারেরঅন্যকেন্দ্রেরঅনুষ্ঠানদেশব্যাপীশোনাযায়না।চট্টগ্রামদেশেরদ্বিতীয়বৃহত্তমশহর।প্রধানবাণিজ্যনগরী।চট্টগ্রামকেন্দ্রেরঅনুষ্ঠানআজকেথেকেস্যাটেলাইটেরমাধ্যমেসবকেন্দ্রেরমাধ্যমেশোনানোরব্যবস্থাকরাহয়েছে।অন্যকেন্দ্রগুলোকেওকিভাবেএরআওতায়আনাযায়সেব্যবস্থানিতেবেতারেরসংশ্লিষ্টইঞ্জিনিয়ারিংডিপার্টমেন্টকেপ্রকৌশলীদেরনির্দেশনাদেনমন্ত্রী।

 ড. হাছানএসময়সমসাময়িকপ্রসঙ্গেবলেন, 'প্রধানমন্ত্রীশেখহাসিনারনেতৃত্বেআজকেবাংলাদেশপৃথিবীকেঅবাককরেদিয়েএইকরোনামহামারিরমধ্যেওধ্বনাত্মকজিডিপিধরেরেখেপৃথিবীর২২টিদেশেরঅন্যতমসেরাস্থানেআসীন।অথচবিএনপিনেতৃবৃন্দএঅভূতপূর্বউন্নয়নদেখেওদেখেনা।তারাক্রমাগতভাবেসরকারেরবিরুদ্ধেবিষোদগারআরবিভ্রান্তিছড়াতেগিয়েনিজেরাইজনবিচ্ছিন্নহয়েপড়ছে।'

 অনুষ্ঠানেরপূর্বেতথ্যমন্ত্রীড. হাছানমাহমুদপ্রতিমন্ত্রী, সচিবওবেতারেরমহাপরিচালককেসাথেনিয়েবেতারেরডিজ্যাবিলিটিফ্যাসিলিটিলিফটউদ্বোধনকরেন।

#

আকরাম/নাইচ/সঞ্জীব/সেলিম/২০২০/১৯৩০ ঘণ্টা

তথ্যবিবরণী নম্বর : ৪৯৫৬

**ডিজিটালদক্ষতাসম্পন্নমানবসম্পদতৈরিকরতেহবে**

**-- টেলিযোগাযোগমন্ত্রী**

ঢাকা, ৪ পৌষ(১৯ ডিসেম্বর) :

 ডাকওটেলিযোগাযোগমন্ত্রীমোস্তাফাজব্বারবলেছেন, ডিজিটালযুগেরউপযোগীডিজিটালদক্ষতাসম্পন্নমানবসম্পদতৈরিরজন্যআগামীদিনেরপরিকল্পনাগ্রহণেরবিকল্পনেই।সামনেরদিনেরপৃথিবীতেশিক্ষারকিরূপনিবে, নতুনপ্রজন্মেরজন্যকিধরনেরশিক্ষারদরকারহবেতানিরূপণকরারএখনইসময়।প্রচলিতপ্রযুক্তিতৃতীয়শিল্পবিপ্লবের।সামনেরপ্রযুক্তিহবেকৃত্রিমবুদ্ধিমত্তা, রোবটিকস, আইওটি, ব্লকচেইনকিংবাবিগডাটাসহনতুননতুনপ্রযুক্তি।প্রযুক্তিরচ্যালেঞ্জমোকাবিলায়প্রস্তুতিএখনথেকেইগ্রহণকরতেহবেবলেমন্ত্রীউল্লেখকরেন।

 মন্ত্রীআজঢাকায়ওয়েবিনারেআহসানউল্লাহবিজ্ঞানওপ্রযুক্তিবিশ্ববিদ্যালয়আয়োজিতকম্পিউটারওতথ্যযোগাযোগপ্রযুক্তিবিষয়ক২৩তমআন্তর্জাতিকসম্মেলনেপ্রধানঅতিথিরবক্তৃতায়এসবকথাবলেন।

 ডাকওটেলিযোগাযোগমন্ত্রীডিজিটালবাংলাদেশকর্মসূচিরধারাবাহিকতায়বাংলাদেশেডিজিটালপ্রযুক্তিশিক্ষাবিস্তারেসরকারেরবিভিন্নউদ্যোগতুলেধরেবলেন, ৯৬সালেরআগেদেশেতৃতীয়শিল্পবিপ্লবেযোগদানেকার্যতকোনউদ্যোগইগ্রহণকরাহয়নি।কম্পিউটারওমোবাইলফোনসাধারণেরনাগালেপৌঁছেদিতেপ্রধানমন্ত্রীশেখহাসিনাউদ্যোগগ্রহণওবাস্তবায়নসহবিভিন্নকর্মসূচিদেশেচতুর্থশিল্পবিপ্লবেরভিত্তিস্থাপনকরেন।সারাপৃথিবীরসাথেযোগাযোগব্যবস্থাস্থাপনেবঙ্গবন্ধুবেতবুনিয়ায়উপগ্রহভূকেন্দ্রপ্রতিষ্ঠা, টিন্ডটিবোর্ডগঠন, আইটিইউওইউপিইউএরসদস্যপদগ্রহণকরেসোনারবাংলাপ্রতিষ্ঠারবীজবপনকরেছিলেনবলেমন্ত্রীউল্লেখকরেন।তিনিবলেন, ২০০৮সালের১২ডিসেম্বরশেখহাসিনাঘোষিতডিজিটালবাংলাদেশকর্মসূচিরহাতধরেগত১২বছরেবঙ্গবন্ধুরসোনারবাংলাপ্রতিষ্ঠারদ্বারপ্রান্তেএখনবাংলাদেশ।দেশেরপ্রতিটিমানুষডিজিটালবাংলাদেশকর্মসূচিরসুফলপাচ্ছে।তিনিবলেন, ডিজিটালসংযোগপ্রতিষ্ঠায়বাংলাদেশপৃথিবীরউন্নতদেশেরপ্রায়সমানপর্যায়েউপনীতহয়েছে।

 বাংলাদেশেরনতুনপ্রজন্মঅত্যন্তমেধাবীউল্লেখকরেদেশেকম্পিউটারপ্রযুক্তিবিকাশেরপথিকৃৎমোস্তাফাজব্বারবলেন, দেশের৬৫ শতাংশতরুণজনগোষ্ঠীআগামীদিনেরসমৃদ্ধজাতিবিনির্মাণেরহাতিয়ার।মন্ত্রীবিশালতরুণজনগোষ্ঠীকেচতুর্থশিল্পবিপ্লবযুগেরদক্ষসৈনিকহিসেবেগড়েতোলারপ্রয়োজনীয়তারওপরগুরুত্বারোপকরেন।

 আহসানউল্লাহবিজ্ঞানওপ্রযুক্তিবিশ্ববিদ্যালয়েরউপাচার্যপ্রফেসরফজলেএলাহীরসভাপতিত্বেঅনুষ্ঠানেআন্তর্জাতিকএসম্মেলনেরআয়োজককমিটিরআহ্বায়কপ্রফেসরড. আবদুররহিমমোল্লাহঅনুষ্ঠানেঅন্যদেরমধ্যেবক্তৃতাকরেন।

#

শেফায়েত/নাইচ/সঞ্জীব/সেলিম/২০২০/১৯৩০ ঘণ্টা

তথ্যবিবরণী নম্বর : ৪৯৫৫

**লক্ষ্যে পৌঁছাতে নারীদেরকে সাথে নিয়েই কাজ করতে হবে**

 **-- প্রতিমন্ত্রী জাহিদ ফারুক**

বরিশাল, ৪ পৌষ (১৯ ডিসেম্বর) :

 পানি সম্পদ প্রতিমন্ত্রী জাহিদ ফারুক বলেছেন, উচ্চ মধ্যম ও সমৃদ্ধিশালী দেশের লক্ষ্যে পৌঁছাতে নারীদেরকে সাথে নিয়েই কাজ করতে হবে।

 প্রতিমন্ত্রী আজ বরিশাল নগরীর হোটেল গ্রান্ড পার্কে নারীর রাজনৈতিক ক্ষমতায়ন বিষয়ক বিভাগীয় সংলাপ ও তৃণমূল পর্যায়ে অপরাজিতাদের সাথে সংসদ সদস্যবৃন্দদের মতবিনিময় সভায় প্রধান অতিথির বক্তব্যে একথা বলেন।

 প্রতিমন্ত্রী বলেন, প্রধানমন্ত্রী শেখ হাসিনা নারীদের রাজনৈতিক ক্ষমতায়নের জন্য কাজ করে যাচ্ছেন। নারীদের অগ্রগতির তুলনা করে তিনি আরো বলেন, দশ বছর আগেও নারীরা পিছিয়েছিলেন, কিন্তু এখন সেই অবস্থা নেই। প্রধানমন্ত্রী বিভিন্ন কর্মক্ষেত্রের মাধ্যমে নারীদের ভবিষ্যতের জন্য প্রস্তুত করে নিচ্ছেন, যাতে ৩৩ শতাংশ এর নির্ধারিত কোটাগুলো পূরণ সম্ভব হয়।তিনি বলেন, সার্বিক উন্নয়নে ছোট-খাটো বিষয় নিয়ে চিন্তা করলে হবে না। পুরুষদের সাথে নারীদেরও একইতালে কাজ করে যেতে হবে।

 বরিশালের বিভাগীয় কমিশনার ড. অমিতাভ সরকারের সভাপতিত্বে সভায় বিশেষ অতিথি হিসেবে উপস্থিত ছিলেনসংসদ সদস্য মোঃ শাহে আলম, অধ্যাপিকা শাহ্ শাজেদা, বাংলাদেশ মহিলা পরিষদ বরিশালের সভাপতি রাবেয়া খাতুন প্রমুখ।

#

আসিফ/নাইচ/সঞ্জীব/রেজাউল/২০২০/১৮৪০ ঘণ্টা

তথ্যবিবরণী নম্বর : ৪৯৫৪

**নতুন প্রজন্মের হাতে ডাকটিকেট পৌঁছে দিতে হবে**

 **---ডাক ও টেলিযোগাযোগ মন্ত্রী**

ঢাকা, ৪ পৌষ (১৯ ডিসেম্বর) :

 ডাক ও টেলিযোগাযোগ মন্ত্রী মোস্তাফা জব্বার বলেছেন, ডাকটিকেট অসাধারণ জ্ঞান অর্জনের হাতিয়ার। নতুন প্রজন্মের হাতে জ্ঞানের হাতিয়ার এই ডাকটিকেট পৌঁছে দিতে হবে। তিনি জাতীয় ও আন্তর্জাতিক পর্যায়ে ডাকটিকেট প্রদর্শনীর পাশাপাশি ডাকটিকেট সংগ্রাহক বৃদ্ধিতে নতুন প্রজন্মকে উৎসাহিত করতে সংশ্লিষ্টদের এগিয়ে আসার আহ্বান জানান।

 মন্ত্রী আজ ঢাকায় ভার্চুয়াল প্লাটফর্মে বাংলাপেক্স-২০২০ এর চতুর্থ বাংলাদেশ জাতীয় ডাকটিকেট প্রদর্শনীর উদ্বোধন উপলক্ষে আয়োজিত অনুষ্ঠানে প্রধান অতিথির বক্তৃতায় এসব কথা বলেন।

 অনুষ্ঠানে ডাক ও টেলিযোগাযোগ বিভাগের সচিব মোঃ আফজাল হোসেন, ডাক অধিদপ্তরের মহাপরিচালক মোঃ সিরাজ উদ্দিন এবং আন্তর্জাতিক ফিলাটেলিক এসোসিয়েশন সভাপতি বার্ণি বেল্টন বক্তৃতা করেন। বাংলাদেশ ফিলাটেলিক এসোসিয়েশন কর্মকর্তা মনির হোসেন অস্ট্রেলিয়া থেকে ওয়েবিনার অনুষ্ঠানটি সঞ্চালনা করেন। বাংলাদেশ ফিলাটেলিক এসোসিয়েশন ও ডাক অধিদপ্তরের কর্মকর্তাগণ অনুষ্ঠানে সংযুক্ত ছিলেন।

 ডাক ও টেলিযোগাযোগ মন্ত্রী ডাকটিকেটের ঐতিহাসিক গুরুত্ব তুলে ধরে বলেন, বৈচিত্র্যপূর্ণ বিষয়ভিত্তিক, ইতিহাস, সংস্কৃতি, গুরুত্বপূর্ণ ব্যক্তিত্ব কিংবা ঐতিহাসিক প্রত্নতাত্ত্বিক নিদর্শন তুলে ধরার মাধ্যমে ডাকটিকেট একটি দেশ ও জাতির ইতিহাসের বাহক হিসেবে কাজ করে।ডাকটিকেট প্রদর্শনী ভার্চুয়াল মাধ্যমে জাতীয় পর্যায় থেকে আন্তর্জাতিক পর্যায়ে রূপান্তর খুবই তাৎপর্যপূর্ণ বিষয় বলে মন্ত্রী উল্লেখ করেন।

 ডাক ও টেলিযোগাযোগ মন্ত্রী ডাকঘরকে নতুন করে ঘুরে দাঁড়ানোর সময় তৈরি হয়েছে উল্লেখ করে বলেন, চিঠিপত্র ও ম্যানুয়েল যোগাযোগ ব্যবস্থা ডিজিটাল ফর্মেটে তৈরি হওয়ায় ডাকঘরের কাজের পরিধি অনেক গুণ বৃদ্ধি পেয়েছে। ডাক ব্যবস্থার মাধ্যমে পণ্য পরিবহনে ডাকঘরের প্রয়োজনীয়তা অতীতের যেকোন সময়ের তুলনায় বৃদ্ধি পেয়েছে।তিনি বলেন, করোনাকালে প্রচলিত পণ্য, বাজার ও বাণিজ্য ব্যবস্থার আমূল পরিবর্তন হয়েছে।ডাকঘর সারাদেশে বিদ্যমান বিশাল নেটওয়ার্ক ও অবকাঠামো কাজে লাগিয়ে ডিজিটাল বাণিজ্যে অভাবনীয় ভূমিকা রাখবে।ডাকঘরকে ডিজিটাল রূপান্তরে সরকার গৃহীত বিভিন্ন কর্মসূচি তুলে ধরে মন্ত্রী বলেন, ডাকসেবাকে আগামী দিনের চাহিদার আলোকেই ব্যাপক সংস্কারসহ ঢেলে সাজানো হচ্ছে।

 ডাক অধিদপ্তর, বাংলাদেশ ফিলাটেলিক ফেডারেশন, বিএনপিএ এবং পিএবি’র যৌথ উদ্যোগে এই ভার্চুয়াল ডাকটিকেট প্রদর্শনী আয়োজন করা হয়। আগামী ৩০ ডিসেম্বর পর্যন্ত প্রদর্শনী চলবে।

 এই উপলক্ষে ডাক অধিদপ্তর স্মারক ডাকটিকেট, উদ্বোধনী খাম ও ডাটা কার্ড প্রকাশ করেছে। ডাক ও টেলিযোগাযোগ মন্ত্রী আজ ঢাকায় তার দপ্তরে বাংলাপেক্স ২০২০ প্রদর্শনী উপলক্ষে স্মারক ডাকটিকেট ও উদ্বোধনী খাম অবমুক্ত করেন এবং ডাটা কার্ড প্রকাশ করেন। এ উপলক্ষে একটি বিশেষ সিলমোহর ব্যবহার করা হয়।

#

শেফায়েত/নাইচ/সঞ্জীব/আব্বাস/২০২০/১৭৫৫ ঘণ্টা

তথ্যবিবরণী নম্বর : ৪৯৫৩

**কোভিড**-**১৯**(**করোনা ভাইরাস**) **সংক্রান্ত সর্বশেষ প্রতিবেদন**

ঢাকা, ৪ পৌষ (১৯ ডিসেম্বর) :

 ‌         স্বাস্থ্য অধিদপ্তর এবং রোগতত্ত্ব, রোগ নিয়ন্ত্রণ ও গবেষণা প্রতিষ্ঠান (আইইডিসিআর)-এর তথ্যানুযায়ী গত ২৪ঘণ্টায় দেশে ১২ হাজার ৩০০জনের নমুনা পরীক্ষা করে ১ হাজার২৬৭ জনের শরীরে করোনা সংক্রমণ পাওয়া গেছে। এ নিয়ে বাংলাদেশে এখন পর্যন্ত কোভিড-১৯ আক্রান্ত রোগীর সংখ্যা ৪ লাখ ৯৯হাজার ৫৬০ জন।

 গত ২৪ ঘণ্টায়২৫জন-সহ এ পর্যন্ত ৭ হাজার ২৪২জন এ রোগে মৃত্যুবরণ করেছেন।

 করোনা ভাইরাস আক্রান্তদের মধ্যে এখন পর্যন্ত সুস্থ হয়েছেন ৪ লাখ ৩৫হাজার ৬০১ জন।

#

দলিল/নাইচ/সঞ্জীব/রেজাউল/২০২০/১৭৪২ ঘণ্টা

তথ্যববিরণী নম্বর : ৪৯৫২

‘বঙ্গবন্ধু শেখ মুজিব কুইজ’ প্রতিযোগিতা

**গতকালের বিজয়ীদের তালিকা**

ঢাকা, ৪ পৌষ (১৯ ডিসেম্বর) :

 জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির উদ্যোগে মুজিববর্ষ উপলক্ষে আয়োজিত অনলাইনভিত্তিক‘বঙ্গবন্ধু শেখ মুজিব কুইজ’ প্রতিযোগিতায় গতকালের কুইজে স্মার্টফোন বিজয়ী পাঁচ জন হলেন: আহাদ আলামিন, আমজাদ হোসেন, শারমিন আক্তার, মৌসুমি আক্তার ও মোঃ বজলুর রহমান।

 গতকালের কুইজে ৭১ হাজার ৬৫২ জনপ্রতিযোগী অংশগ্রহণ করেন।

 স্মার্টফোন বিজয়ী পাঁচজনসহ ১০০ জিবি মোবাইল ডাটা বিজয়ী ১০০ জনের ছবিযুক্ত নামের তালিকা জাতির পিতা বঙ্গবন্ধু শেখ মুজিবুর রহমানের জন্মশতবার্ষিকী উদ্‌যাপন জাতীয় বাস্তবায়ন কমিটির ওয়েবসাইট [https://mujib100.gov.bd](https://mujib100.gov.bd/) অথবা [https://quiz.priyo.com](https://quiz.priyo.com/)থেকে জানা যাবে।

#

মোহসিন/নাইচ/সঞ্জীব/আব্বাস/২০২০/১৭৩৬ ঘণ্টা

তথ্যবিবরণী নম্বর : ৪৯৫১

**বঙ্গবন্ধু'র ছোট বোন শেখ খাদিজা হোসেনলিলি'র পুত্রের**

**মৃত্যুতে সংস্কৃতি প্রতিমন্ত্রীর শোক**

ঢাকা, ৪ পৌষ (১৯ ডিসেম্বর) :

 বঙ্গবন্ধু'র ছোট বোন শেখ খাদিজা হোসেন লিলি ও ভগ্নিপতি এটিএম সৈয়দ হোসেনের পুত্র সাদেক হোসেন বাবলু-এর মৃত্যুতে গভীর শোক ও দুঃখ প্রকাশ করেছেন সংস্কৃতি বিষয়ক প্রতিমন্ত্রী কে এম খালিদ।

 প্রতিমন্ত্রী আজ এক শোকবার্তায় মরহুমের বিদেহী আত্মার মাগফেরাত কামনা করেন এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জানান।

#

ফয়সল/নাইচ/সঞ্জীব/আব্বাস/২০২০/১৭২২ ঘণ্টা

তথ্যবিবরণী নম্বর : ৪৯৫০

**বঙ্গবন্ধু'র ছোট বোন শেখ খাদিজা হোসেন লিলি'র পুত্রের**

**মৃত্যুতে তথ্য প্রতিমন্ত্রীর শোক**

ঢাকা, ৪ পৌষ (১৯ ডিসেম্বর) :

 বঙ্গবন্ধু'র ছোট বোন শেখ খাদিজা হোসেন লিলি ও ভগ্নিপতি এটিএম সৈয়দ হোসেনের পুত্র সাদেক হোসেন বাবুলের মৃত্যুতে গভীর শোক ও দুঃখ প্রকাশ করেছেন তথ্য প্রতিমন্ত্রী ডা. মোঃ মুরাদ হাসান।

 প্রতিমন্ত্রী আজ এক শোকবার্তায় মরহুমের বিদেহী আত্মার মাগফেরাত কামনা করেন এবং তাঁর শোকসন্তপ্ত পরিবারের সদস্যদের প্রতি গভীর সমবেদনা জানান।

#

তুহিন/নাইচ/সঞ্জীব/আব্বাস/২০২০/১৭২৫ ঘণ্টা

তথ্যবিবরণী নম্বর : ৪৯৪৯

**দক্ষতা ও সচেতনতা বৈদেশিক কর্মসংস্থানের জন্য অপরিহার্য**

 **-- প্রবাসী কল্যাণ মন্ত্রী**

ঢাকা, ৪ পৌষ (১৯ ডিসেম্বর) :

 প্রবাসী কল্যাণ ও বৈদেশিক কর্মসংস্থান মন্ত্রী ইমরান আহমদ বলেন, দক্ষতা ও সচেতনতা বৈদেশিক কর্মসংস্থানের জন্য অপরিহার্য।

 আজ বাংলাদেশ চলচ্চিত্র উন্নয়ন কর্পোরেশন (বিএফডিসি) মিলনায়তনে আন্তর্জাতিক অভিবাসী দিবস উপলক্ষে 'নিরাপদ অভিবাসন নিশ্চিতকরণ' শীর্ষক ছায়া সংসদ বিতর্ক অনুষ্ঠানে প্রধান অতিথির বক্তৃতায় মন্ত্রী এ কথা বলেন।

 মন্ত্রী বলেন, দক্ষতা ও সচেতনতার অভাবে অনেক সময় বৈদেশিক কর্মসংস্থানের ক্ষেত্রে প্রতারণার ঘটনা ঘটে থাকে।তিনি বলেন, মানবপাচার ও বৈদেশিক কর্মসংস্থানের ক্ষেত্রে হয়রানি বা প্রতারণার বিরুদ্ধে সরকারের অবস্থান 'জিরো টলারেন্স'। এব্যাপারে সরকারের বিভিন্ন দপ্তর সদাতৎপর। যথাযথ প্রশিক্ষণ ও সনদায়নের মাধ্যমে দক্ষ কর্মী তৈরি করা হচ্ছে উল্লেখ করে তিনি বলেন, বিদ্যমান শ্রমবাজার ধরে রাখাসহ নতুন নতুন শ্রমবাজার অনুসন্ধান করা হচ্ছে।

 অনুষ্ঠানে বিশেষ অতিথি হিসেবে উপস্থিত ছিলেন প্রবাসী কল্যাণ ও বৈদেশিক কর্মসংস্থান মন্ত্রণালয়ের সচিব ড. আহমেদ মুনিরুছ সালেহীন। ডিবেট ফর ডেমোক্রেসির চেয়ারম্যান হাসান আহামেদ চৌধুরী কিরণ অনুষ্ঠানটি সঞ্চালনা করেন।

#

রাশেদুজ্জামান/নাইচ/সঞ্জীব/রেজাউল/২০২০/১৭২৫ ঘণ্টা

তথ্যবিবরণী নম্বর : ৪৯৪৮

**বিদ্যুৎখাতে অটোমেশন দ্রুত করতে হবে**

 **- বিদ্যুৎ প্রতিমন্ত্রী**

ঢাকা, ৪ পৌষ (১৯ ডিসেম্বর) :

 বিদ্যুৎ, জ্বালানি ও খনিজ সম্পদ প্রতিমন্ত্রী নসরুল হামিদ বলেছেন, গ্রাহকসেবা নির্বিঘ্ন করতে বিদ্যুৎখাতে অটোমেশন দ্রুত করতে হবে। স্মার্টমিটার গ্রাহকদের বিদ্যুৎব্যবহারে সচেতন ও সাশ্রয়ী করবে। সহজে ব্যবহারযোগ্য প্রযুক্তির প্রচলন ও সংযোজন করা উচিত।

 প্রতিমন্ত্রী আজ বাংলাদেশ পাওয়ার ইকুইপমেন্ট ম্যানুফেকচারিং কোম্পানি লিঃ (বিপিইএমসি)-এর স্মার্ট প্রিপেইড মিটার উৎপাদনকার্যক্রমের উদ্বোধন অনুষ্ঠানে অনলাইনে প্রধান অতিথির বক্তব্যে এসব কথা বলেন।

 প্রতিমন্ত্রী বলেন, প্রস্তুতকৃত মিটারের গুণগতমান ঠিক রেখে প্রতিযোগিতামূলক মূল্যনির্ধারণ করতে হবে। মিটার প্রস্তুত করার সাথে সাথে অন্যান্য ইলেকট্রিক বা ইলেকট্রনিক্স গেজেট ও যন্ত্রাদি প্রস্তুতের প্রতিও দৃষ্টি দেয়া প্রয়োজন। তিনি আরো বলেন, গ্রাহকরা যেন চাহিদামতো বিক্রয়োত্তরসেবা পায়, সেদিকে খেয়াল রাখতে হবে।

 উল্লেখ্য, বাংলাদেশে প্রায় ৪ কোটি গ্রাহক। ২০২১ সালের মধ্যে ৬৬ লাখ ৫৬ হাজার ৩০টি প্রিপেইড/স্মার্ট মিটার স্থাপনের লক্ষ্যমাত্রা রয়েছে। নভেম্বর ২০২০ পর্যন্ত ৩৭ লাখ মিটার স্থাপন করা হয়েছে। বাংলাদেশ পাওয়ার ইকুইপমেন্ট ম্যানুফেকচারিং কোম্পানি লিঃ (বিপিইএমসি), রুরাল পাওয়ার কোম্পানি লিঃ এই দুটি প্রতিষ্ঠানের মাধ্যমে গঠিত সরকার নিয়ন্ত্রিত জয়েন্ট ভেঞ্চার কোম্পানি। প্রতিষ্ঠানটি প্রিপেইড মিটার এ্যাসেম্বলিং প্লান্ট স্থাপনের মাধ্যমে মিটার প্রস্তুত করবে।

 বিপিইএমসি-এর পরিচালনা বোর্ডের চেয়ারম্যান মে. জে. মঈন উদ্দিন (অব.) এর সভাপতিত্বে বিদ্যুৎসচিব মোঃ হাবিবুর রহমান, পিডিবির চেয়ারম্যান প্রকৌশলী বেলায়েত হোসেন, আরপিসিএল এর ব্যবস্থাপনা পরিচালক প্রকৌশলী মোঃ আব্দুস সবুর এবং Schenzen Star-এর মহা-ব্যবস্থাপক ফেলিক্স লাও ভার্চুয়াল অনুষ্ঠানে সংযুক্ত ছিলেন।

#

আসলাম/শাহ আলম/রেজ্জাকুল/খোরশেদ/২০২০/১৪০০ ঘণ্টা

তথ্যবিবরণী নম্বর : ৪৯৪৭

**কোভিড পরিস্থিতিতে প্রত্যাগত প্রবাসীদের প্রণোদনা প্যাকেজ বিরলদৃষ্টান্ত**

জেনেভা, (১৯ ডিসেম্বর):

 কোভিড-১৯ এর কারণে বিভিন্ন দেশ থেকে ফিরে আসা বাংলাদেশি প্রবাসীদের কল্যাণ ও রিইন্টিগ্রেশনে বাংলাদেশ সরকারের৭০০ কোটি টাকার গঠিত তহবিলের মাধ্যমে ব্যাপক প্রণোদনা প্যাকেজ বিশ্বে একটি বিরলদৃষ্টান্ত স্থাপন করেছে।

 জেনেভায় নিযুক্ত বাংলাদেশের স্থায়ী প্রতিনিধি ও রাষ্ট্রদূত মোঃ মোস্তাফিজুর রহমান আন্তর্জাতিক অভিবাসী দিবস-২০২০ উপলক্ষ্যে জেনেভাস্থ বাংলাদেশ স্থায়ী মিশনে আয়োজিত ভার্চুয়াল আলোচনাসভায়এ কথা বলেন।

 প্রবাসীদের কল্যাণ ছাড়াওদক্ষ হিসেবে বাংলাদেশের কর্মীদের গড়ে তুলতে সরকারের বিভিন্ন উদ্যোগের কথা উল্লেখ করে তিনি বলেন, প্রবাসীকল্যাণ, বিদেশে প্রবাসীদের কাজের নিরাপত্তাবৃদ্ধি ও বাংলাদেশের জনশক্তির জন্য প্রতিনিয়ত নতুনবাজার অনুসন্ধানেসরকার নিরলসভাবে কাজ করে যাচ্ছে।

 কোভিড-১৯ এর মতো বৈশ্বিক বিপর্যয়েও বাংলাদেশের প্রবাসীরা পূর্বের তুলনায় বর্ধিতহারে রেমিট্যান্স প্রেরণ করে দেশের অর্থনীতির চাকা সচল রাখতে অভূতপূর্ব অবদান রাখায় তিনি প্রবাসীদের ভূয়সী প্রশংসা করেন। প্রবাসীদের ভোটদানপদ্ধতি সহজীকরণ, দেশে তাদের সম্পদের নিরাপদ বিনিয়োগ, হুণ্ডিরোধ ইত্যাদি বিষয়ে বক্তারা সরকারের দৃষ্টি আকর্ষণ করেন।

 উল্লেখ্য, আলোচনাসভার শুরুতে দূতাবাসের কর্মকর্তারা দিবসটি উপলক্ষ্যে রাষ্ট্রপতি, প্রধানমন্ত্রী, পররাষ্ট্রমন্ত্রী এবং প্রবাসী কল্যাণ ও বৈদেশিক কর্মসংস্থান বিষয়ক মন্ত্রীর বাণী পাঠ করেন।

#

মাহবুব/শাহ আলম/রেজ্জাকুল/মাসুম/২০২০/১২৪৭ ঘণ্টা

তথ্যবিবরণী নম্বর : ৪৯৪৬

**বর্ডার গার্ড বাংলাদেশ দিবসে প্রধানমন্ত্রীর বাণী**

ঢাকা, ৪ পৌষ (১৯ ডিসেম্বর) :

 প্রধানমন্ত্রীশেখ হাসিনা আগামীকাল ২০ ডিসেম্বর ‘বর্ডার গার্ড বাংলাদেশ দিবস-২০২০’উপলক্ষ্যেনিম্নোক্ত বাণী প্রদান করেছেন :

 “বর্ডার গার্ড বাংলাদেশ (বিজিবি) দিবস-২০২০’ উপলক্ষ্যে আমি এ বাহিনীর সকল সদস্যকে আন্তরিক শুভেচ্ছা ও অভিনন্দন জানাই।

 সর্বকালের সর্বশ্রেষ্ঠ বাঙালি জাতির পিতা বঙ্গবন্ধু শেখ মুজিবুর রহমানের আহ্বানে সাড়া দিয়ে তৎকালীন ইপিআর-এর বাঙালি সদস্যবৃন্দ পাক হানাদারবাহিনীর বিরুদ্ধে সর্বপ্রথম প্রতিরোধ গড়ে তোলে। ১৯৭১ সালের ২৬ মার্চের প্রথম প্রহরে ইপিআর-এর বেতারকর্মীরা পিলখানা থেকে ওয়্যারলেসের মাধ্যমে জাতির পিতার স্বাধীনতার ঘোষণা দেশের প্রত্যন্ত অঞ্চলে পৌঁছে দেন। বঙ্গবন্ধুর স্বাধীনতার ঘোষণা ওয়্যারলেসযোগে প্রচার করায় ইপিআর-এর সুবেদার মেজর শওকত আলীসহ তিনজনকে পাকিস্তানি হানাদারবাহিনী নির্মমভাবে হত্যা করে। বঙ্গবন্ধুর আহ্বানে সাড়া দিয়ে আপামর জনসাধারণের সঙ্গে এ বাহিনীর সদস্যরা মু্ক্তিযুদ্ধে ঝাঁপিয়ে পড়েন। মহান মুক্তিযুদ্ধে এ বাহিনীর ৮১৭ জন অকুতোভয় সদস্য তাঁদের জীবন উৎসর্গ করেন। মুক্তিযুদ্ধে অসাধারণ বীরত্বের জন্য এ বাহিনীর দু’জন বীরশ্রেষ্ঠসহ ১১৯ জন বীরমু্ক্তিযোদ্ধা খেতাবপ্রাপ্ত হয়েছেন। আমি তাঁদের এ আত্মত্যাগ গভীর শ্রদ্ধার সাথে স্মরণ করছি।

 দেশের সীমান্তের নিরাপত্তা ও সীমান্ত এলাকায় মাদক, চোরাচালান, নারী ও শিশুপাচার প্রতিরোধ করতে জাতির পিতা স্বাধীনতার পরপরই এ বাহিনীকে পুনর্গঠন করেন। তিনি সীমান্তরক্ষী এ বাহিনীর আধুনিকায়নেও কাজ শুরু করেন। জাতির পিতার পদাঙ্ক অনুসরণ করে আওয়ামী লীগ সরকার ২০০৯ সাল থেকে এই বাহিনীকে যুগোপযোগী সীমান্তরক্ষী বাহিনী হিসেবে গড়ে তোলার কাজ শুরু করে। এ লক্ষ্যে ‘বর্ডার গার্ড বাংলাদেশ আইন-২০১০’ পাশসহ বহুবিধ পদক্ষেপ গ্রহণ করা হয়। একুশ শতকের চ্যালেঞ্জমোকাবিলায় বিজিবিকে একটি বিশ্বমানের আধুনিক ত্রিমাত্রিক সীমান্তরক্ষী বাহিনী হিসেবে গড়ে তোলার লক্ষ্যে ‘বর্ডার গার্ড বাংলাদেশ ভিশন-২০৪১’ এর পরিকল্পনা গ্রহণ করা হয়েছে।

 বিজিবি পুনর্গঠনপ্রক্রিয়ায় পাঁচটি নতুন রিজিয়ন স্থাপন করে কমান্ডস্তর বিকেন্দ্রীকরণ করা হয়েছে। সীমান্তে বিজিবির কার্যকর নজরদারির লক্ষ্যে নতুন ৪টি সেক্টর, ৫টি রিজিয়নাল ইন্টেলিজেন্স ব্যুরো, ১৫টি ব্যাটালিয়ন, ১৪০টি বিওপি এবং ৩৪টি বিএসপি সৃষ্টি করা হয়েছে। দেশের দক্ষিণ-পশ্চিমাঞ্চলে ভারত-বাংলাদেশ সীমান্তে এবং সুন্দরবনের গহীন অরণ্যের ৬০ কিলোমিটার জলসীমান্তে দুইটি ভাসমান বিওপি স্থাপন করা হয়েছে। এছাড়াও বিজিবি’র অপারেশনাল সক্ষমতাবৃদ্ধি, বিওপিতে কর্মরত বিজিবিসদস্যদের বাসস্থানসেবা উন্নতকরণ, ভৌতসুবিধা এবং কাঠামোগত নিরাপত্তাজোরদারসহ বাহিনীর সার্বিক কল্যাণ এবং উৎকর্ষবৃদ্ধির লক্ষ্যে আরো ৭৩টি নতুন আধুনিক কম্পোজিট বিওপি নির্মাণের অনুমোদন দেয়া হয়েছে। গত ১২ বছরে সৈনিকসহ এই বাহিনীতে ৩০ হাজারের অধিক জনবল নিয়োগ দেয়া হয়েছে। আরো ১৫ হাজার জনবলের নিয়োগপ্রক্রিয়াধীন রয়েছে। আমাদের সরকার বিজিবিতে প্রথম নারীসৈনিক নিয়োগ দিয়ে নারীর ক্ষমতায়ন নিশ্চিত করেছে।

চলমান পাতা-১

পাতা-২

 বিজিবিতে কর্মরত অফিসার, জুনিয়র কর্মকর্তা, সৈনিক ও অসামরিক কর্মচারীদের উন্নত প্রশিক্ষণের মাধ্যমে পেশাগত দক্ষতা অর্জনের জন্য বর্ডার গার্ড ট্রেনিং সেন্টার এন্ড কলেজ প্রতিষ্ঠা করা হয়েছে। আধুনিক ডিজিটাল প্রযুক্তির সাহায্যে সীমান্তে চোরাচালানপ্রতিরোধ এবং আন্তঃসীমান্ত অপরাধদমনের লক্ষ্যে সকল ব্যাটালিয়নের ঝুঁকিপূর্ণ ও স্পর্শকাতর সীমান্ত এলাকা নির্বাচন করে অগ্রাধিকারভিত্তিতে ৩২৮ কিলোমিটার সীমান্ত এলাকায় ‘স্মার্ট ডিজিটাল সার্ভেইল্যান্স এন্ড ট্যাকটিকাল বর্ডার রেসপন্স সিস্টেম’ স্থাপন করা হচ্ছে। চোরাচালানপ্রতিরোধে টহলকার্যক্রমে গতিশীলতা আনয়নের লক্ষ্যে ইতোমধ্যে যেকোনো দুর্গম রাস্তায় চলাচলে সক্ষম ১২০টি অল ট্যারেইন ভেহিক্যাল ক্রয় করা হয়েছে। বিভিন্ন গুরুত্বপূর্ণ সীমান্তে এবং অভ্যন্তরীণ নিরাপত্তারক্ষায় বিজিবি’র সক্ষমতাবৃদ্ধির জন্য ১২টি আর্মার্ড পার্সোনেল ক্যারিয়ার ও ১০টি রায়ট কন্ট্রোল ভেহিক্যাল সংগ্রহ করা হয়েছে। মায়ানমার-সীমান্তের নাফ নদী ও সেন্টমার্টিন দ্বীপের সাগর উপকূলে ইয়াবাপাচার ও রোহিঙ্গাপরিস্থিতি নিয়ন্ত্রণে কার্যকর ভূমিকা রাখতে বিজিবি’র বহরে উচ্চক্ষমতাসম্পন্ন ১২টি হাইস্পিড বোট এবং দুইটি পন্টুন সংযুক্ত করা হয়েছে। এছাড়াও বিজিবি’র জন্য অত্যাধুনিক দুইটি ফাস্ট ক্রাফট, সমুদ্রগামী সাতটি আধুনিক হাইস্পিড বোড, দুইটি মেরিনা এবং দুইটি ট্রেইলার ক্রয়প্রক্রিয়াধীন রয়েছে। দেশের সীমান্ত এলাকায় নিশ্ছিদ্রনিরাপত্তা নিশ্চিত করা, অরক্ষিত সীমান্ত ও দুর্গম পাহাড়ি এলাকায় নজরদারি বৃদ্ধিসহ সন্ত্রাসী কর্মকাণ্ড প্রতিহত করার লক্ষ্যে বিজিবতে একটি স্বতন্ত্র এয়ার উইং সৃজন করা হয়েছে। ইতোমধ্যে বিজিবি’র জন্য রাশিয়া হতে দুইটি অত্যাধুনিক হেলিকপ্টার ক্রয় করা হয়েছে, যা এ বাহিনীর সক্ষমতা আরো একধাপ বৃদ্ধি করেছে।

 দেশের সীমান্তের নিরাপত্তা ও শান্তিরক্ষা, সীমান্ত এলাকায় মাদক, চোরাচালান, নারী ও শিশুপাচার প্রতিরোধসহ অভ্যন্তরীণ আইন-শৃঙ্খলারক্ষা, সন্ত্রাস-জঙ্গিবাদদমন ও দুর্যোগকালীন উদ্ধারকর্মকাণ্ডে বিজিবি অত্যন্ত প্রশংসনীয় ভূমিকা পালন করে আসছে। আমি আশা করি, দেশের স্বাধীনতা ও সার্বভৌমত্ব অক্ষুণ্ন রাখতে এ বাহিনীর প্রতিটি সদস্য মহান মু্ক্তিযুদ্ধের চেতনাকে ধারণ করে সততা, নিষ্ঠা ও শৃঙ্খলার সঙ্গে তাঁদের ওপর অর্পিত দায়িত্ব আন্তরিকভাবে পালন করবেন।

 আমি ‘বিজিবি দিবস-২০২০’-এর সার্বিক সাফল্য কামনা করছি।

 জয় বাংলা, জয় বঙ্গবন্ধু

 বাংলাদেশ চিরজীবী হোক।”

#

ইমরুল/শাহ আলম/রেজ্জাকুল/খোরশেদ/২০২০/১১৪৫ ঘণ্টা

তথ্যবিবরণী নম্বর : ৪৯৪৫

**বর্ডার গার্ড বাংলাদেশ দিবসে রাষ্ট্রপতির বাণী**

ঢাকা, ৪ পৌষ (১৯ ডিসেম্বর) :

 রাষ্ট্রপতি মোঃ আবদুল হামিদ আগামীকাল ২০ ডিসেম্বর‘বর্ডার গার্ড বাংলাদেশ (বিজিবি) দিবস-২০২০’ উপলক্ষ্যে নিম্নোক্ত বাণী প্রদান করেছেন :

 “বর্ডার গার্ড বাংলাদেশ (বিজিবি) দিবস-২০২০’ উপলক্ষ্যে আমি এ বাহিনীর সকল সদস্যকে জানাই আন্তরিক শুভেচ্ছা ও অভিনন্দন।

 বীরত্ব ও ঐতিহ্যে গৌরবমণ্ডিত ‘সীমান্তের অতন্দ্র প্রহরী’ বিজিবি’র রয়েছে সুদীর্ঘ দুশো পঁচিশ বছরের সমৃদ্ধ ইতিহাস। আমাদের মহান মুক্তিযুদ্ধে এ বাহিনীর রয়েছে অবিস্মরণীয় অবদান। ১৯৭১ সালের ২৫ মার্চ কালোরাতে পাক-হানাদারবাহিনী ঢাকার পিলখানাস্থ তৎকালীন ইপিআর সদরদপ্তর আক্রমণ করে। ইপিআর সদরদপ্তর থেকেই জাতির পিতা বঙ্গবন্ধু শেখ মুজিবুর রহমানের স্বাধীনতার ঘোষণা ওয়্যারলেসযোগে দেশের প্রত্যন্ত অঞ্চলে পৌঁছে দেয়া হয়। মহান ‍মুক্তিযুদ্ধে বীরশ্রেষ্ঠ নূর মোহাম্মদ শেখ এবং বীরশ্রেষ্ঠ মুন্সী আব্দুর রউফসহ এ বাহিনীর ৮১৭ জন অকুতোভয় সদস্য আত্মোৎসর্গ করে দেশপ্রেমের অনন্য দৃষ্টান্ত স্থাপন করেছেন। মুক্তিযুদ্ধে গৌরবময় অবদানের স্বীকৃতিস্বরূপ এ বাহিনীকে ২০০৮ সালে স্বাধীনতাপদকে ভূষিত করা হয়। মহান মুক্তিযুদ্ধসহ দেশমাতৃকার প্রয়োজনে বিভিন্ন সময়ে বিজিবি’র যে সকল সদস্য আত্মত্যাগ করেছেন, আমি তাঁদের গভীর শ্রদ্ধার সাথে স্মরণ করছি এবং তাঁদের আত্মার মাগফেরাত ও শান্তি কামনা করছি।

 দেশের সীমান্তরক্ষা, চোরাচালানপ্রতিরোধ, নারী-শিশু এবং মাদকপাচার প্রতিরোধে সীমান্তে নিরবচ্ছিন্ন দায়িত্ব পালন করে যাচ্ছে বিজিবি। দুর্যোগকালীন উদ্ধারকার্যক্রম পরিচালনা ও জনগণের জানমালের নিরাপত্তাবিধানেও বিজিবি প্রশংসনীয় ভূমিকা রাখছে। বিজিবিকে একটি আধুনিক সীমান্তরক্ষীবাহিনী হিসেবে গড়ে তুলতে সরকার প্রয়োজনীয় পদক্ষেপ গ্রহণ করেছে। ‘বর্ডার গার্ড বাংলাদেশ আইন-২০১০’ প্রণয়ন এবং ‘বর্ডার গার্ড বাংলাদেশ ভিশন ২০৪১’ পরিকল্পনা গ্রহণের ফলে এ বাহিনীর সার্বিক কর্মকাণ্ডে গতি সঞ্চারিত হয়েছে। সরকারের এসকল পদক্ষেপ বিজিবি’র অগ্রগতি ও সমদ্ধিতে ইতিবাচক ভূমিকা রাখবে বলে আমার বিশ্বাস। দেশের স্বার্থসমুন্নত রাখতে বিজিবি’র সকল সদস্য মহান মুক্তিযুদ্ধ ও দেশপ্রেমের চেতনায় উদ্ধুদ্ধ হয়ে সততা, নিষ্ঠা ও পেশাদারিত্বের সাথে দায়িত্ব পালন করবেন - এটাই সকলের প্রত্যাশা।

 আমি ‘বর্ডার গার্ড বাংলাদেশ’ এর অব্যাহত সাফল্য কামনা করছি।

জয় বাংলা।

খোদা হাফেজ, বাংলাদেশ চিরজীবী হোক।”

#

হাসান/শাহ আলম/রেজ্জাকুল/খোরশেদ/২০২০/১১৫০ ঘণ্টা